# तथ्य पाना - जारी विद्यालय सामुदायिक सुरक्षा आदेश

**जारी विद्यालय सामुदायिक सुरक्षा आदेश भनेको के हो?**

प्रधानाध्यापक र शिक्षा तथा प्रशिक्षण विभागका कर्मचारी जस्ता केही मानिसहरूलाई 'अधिकृत व्यक्ति' भनिन्छ। उहाँहरूसँग तपाईं विद्यालय जाँदा वा विद्यालयमा संलग्न हुँदा तपाईंले पालना गर्नु पर्ने नियमहरू सेट गर्ने आदेशहरू बनाउने अधिकार छ।

आदेशले तपाईंलाई विद्यालयका क्षेत्रहरू वा विद्यालयका क्रियाकलापहरू गरिने अन्य स्थानहरूमा प्रवेश गर्न वा रहनबाट रोक्न सक्छ। आदेशले तपाईंलाई निश्चित समयमा विद्यालयमा वा विद्यालयका क्रियाकलापहरू गरिने अन्य स्थानहरूमा निश्चित मानिसहरूसँग निश्चित तरिकाले व्यवहार गर्न अनुमति छैन भनी बताउन सक्छ। आदेशमा कुन समय वा कुन क्षेत्रहरूमा आदेश लागू हुँदैन भन्ने जस्ता विशेष परिस्थितिहरू समावेश हुन सक्छन्।

विद्यालयमा शिक्षक, विद्यार्थी र अन्य मानिसहरूले सुरक्षित महसुस गरून् भनेर तपाईंलाई यो आदेश दिइएको हो। विद्यालय सामुदायिक सुरक्षा आदेशहरूका बारेमा थप जानकारी [यहाँ](https://www.vic.gov.au/school-community-safety-orders) फेला पार्न सकिन्छ। तपाईं विद्यालय सामुदायिक सुरक्षा आदेशहरूले के गर्छ भनेर बुझ्नमा मद्दतका लागि [यहाँ](https://vimeo.com/723185699/0195aac2e2) भिडियो हेर्न सक्नुहुन्छ।

**आदेश कति समयसम्म लागू हुन्छ?**

आदेशले यी नियम कति समयसम्म लागू हुने छन् भनेर पनि बताउँछ। आदेश लागू हुन सक्ने सबैभन्दा लामो समय भनेको 12 महिना हो।

**म दिइएको आदेशसँग असहमत छु भन्ने कुरा मैले विद्यालयलाई कसरी बताउने?**

अधिकृत व्यक्तिले आदेश दिनुअघि, उहाँहरूले तपाईंलाई आदेश दिने बारे सोचिरहेको र उहाँहरूले आदेश दिनुको कारणबारे तपाईंलाई थाहा दिनुपर्छ। तपाईंले कुनै निश्चित अवस्थामा किन त्यस्तो कदम चाल्नुभयो, यसले तपाईं वा तपाईंको बच्चालाई कसरी प्रभाव पार्ने छ भन्ने बारेमा वा उहाँहरूलाई थाहा हुन आवश्यक अन्य केही कुराका बारेमा व्याख्या गर्नका लागि अधिकृत व्यक्तिलाई 'निवेदन' दिन सक्नुहुन्छ ताकि उहाँहरूले आदेश दिने वा नदिने भनी निर्णय गर्न सक्नुहुन्छ। उदाहरणका लागि, तपाईंले आफ्नो बच्चाको असक्षमताका बारेमा अधिकृत व्यक्तिलाई बताउनु पर्ने हुन सक्छ जसकारण उहाँहरूले तपाईं आफ्नो बच्चालाई विद्यालय पठाउन सक्नुहुन्छ भनी सुनिश्चित गर्न व्यवस्थाहरू मिलाउन सक्नुहुन्छ।

अधिकृत व्यक्तिले आदेश दिने बारे सोचिरहेको भनी बताएपछि तपाईंसँग निवेदन पेश गर्नका लागि 7 दिन रहन्छ। तपाईंलाई निवेदन दिनमा थप समय आवश्यक भएमा त्यसका लागि पनि अनुरोध गर्न सक्नुहुन्छ।

लिखित निवेदन अधिकृत व्यक्तिलाई इमेल वा पत्र लेखेर पठाउन सकिन्छ। तपाईं शिक्षा तथा प्रशिक्षण विभागको वेबसाइट [यहाँ](https://www.vic.gov.au/school-community-safety-orders) गएर टेम्प्लेट प्रयोग गर्न सक्नुहुन्छ।

तपाईं निवेदन लेख्न चाहनुहुन्न भने, तपाईं यसको सट्टामा मौखिक निवेदनका लागि अनुरोध गर्न सक्नुहुन्छ। तपाईं आफ्नो असक्षमता सहायक व्यक्ति वा दोभाषे जस्ता कोही व्यक्तिलाई आफ्ना लागि निवेदन दिन अनुरोध गर्न पनि सक्नुहुन्छ।

**यदि विद्यालयमा मेरो बच्चा छ भने, मैले अहिले तत्काल आदेश पालना गर्नु पर्ने भएमा उनीहरूलाई के हुन्छ?**

तपाईंको विद्यालयले तपाईंको बच्चालाई आदेशले कसरी प्रभाव पार्ने छ र तपाईंले उनीहरूलाई कसरी ख्याल राख्नुपर्छ भन्नेबारे ध्यानपूर्वक सोचेको छ। आदेश भनेको तपाईंलाई उनीहरूको ख्याल राख्नबाट वा उनीहरूको शिक्षामा संलग्न हुनबाट रोक्नका लागि होइन।

तपाईंको विद्यालयले तपाईंलाई आदेश दिएपछि सक्दो छिटो ‘सञ्चार र पहुँच प्रोटोकल‘ दिने छ। यसले निम्न कुराहरू निर्दिष्ट गर्ने छ:

* तपाईंको बच्चाको शिक्षाबारे तपाईंलाई कसरी बताउन सकिन्छ
* तपाईंको बच्चा कसरी विद्यालय जान र विद्यालयका क्रियाकलापहरूमा सुरक्षित तरिकाले सहभागी हुन जारी राख्न सक्नुहुन्छ
* तपाईंको बच्चालाई सहायता र हेरचाह गरिएको छ भनी सुनिश्चित गर्न उहाँहरूले के गर्नु हुने छ।

**मैले आदेशको पालना गरेन भने के हुन्छ?**

तपाईंले आदेशमा उल्लेख गरिएका नियमहरूको पालना गर्नुभएन भने, विद्यालयले तपाईंलाई आदेश पालन गराउनका लागि मेजिस्ट्रेटको अदालतमा आवेदन दिन सक्छ।

मेजिस्ट्रेटको अदालतले तपाईं आदेश पालना नगरेर गलत गनुभएको कुरा थाहा पाएमा, उनीहरूले तपाईंलाई निम्न कुराहरू आवश्यक गराउन सक्छन्:

* जरिवाना भुक्तान गर्न
* आदेशको पालना गर्न
* आदेशको पालना गर्नका लागि विशिष्ट कार्य गर्न
* अदालतले उपयुक्त ठानेको अन्य कुनै पनि कार्य गर्न।

तपाईंलाई आदेशको पालना नगरेको आरोपमा जेल सजाय दिइने छैन, आपराधिक रेकर्ड गरिने छैन वा आपराधिक जरिवाना लगाइने छैन।

**मलाई आदेश परिवर्तन गर्न आवश्यक भएमा के गर्ने?**

तपाईं आदेशमा उल्लेख गरिएका नियमहरू हटाउन वा परिवर्तन गर्न चाहनुहुन्छ भने, तपाईं आदेश दिने अधिकृत व्यक्तिलाई ती परिवर्तन गर्न अनुरोध गर्न सक्नुहुन्छ। अधिकृत व्यक्ति सहमत हुनुभयो भने, उहाँले तपाईंलाई परिवर्तन गरेको आदेशको लिखित प्रतिलिपि दिन आवश्यक हुन्छ। उहाँ असहमत हुनुभयो भने, उहाँलाई जारी आदेश दिँदा समान खालका आवश्यकताहरू पालना गर्न आवश्यक हुन्छ।

अधिकृत व्यक्तिले आदेशमा नयाँ नियमहरू थप्न चाहनुभयो भने, उहाँलाई जारी आदेश दिँदा समान खालका आवश्यकताहरू पालना गर्न आवश्यक हुन्छ।

**मैले आदेश अपील गर्न चाहेमा के गर्ने?**

तपाईं निम्न कारणहरूका लागि आदेश अपील गर्न आफ्नो विद्यालयमा आवेदन दिन सक्नुहुन्छ:

* तपाईं आफू विरुद्ध दिइएको आदेशसँग सहमत हुनुहुन्न भने
* तपाईंले अधिकृत व्यक्तिलाई आदेशमा केही कुरा परिवर्तन गर्न अनुरोध गर्नुभयो तर उहाँले अस्वीकार गर्नुभयो र तपाईं यो निर्णयसँग दुःखी हुनुहुन्छ भने
* अधिकृत व्यक्तिले आदेश परिवर्तन गर्नुभयो र तपाईं यो निर्णयसँग दुःखी हुनुहुन्छ भने
* अधिकृत व्यक्तिले आदेश रद्द नगर्ने निर्णय गर्नुभयो र तपाईं यो निर्णयसँग दुःखी हुनुहुन्छ भने।

तपाईंको आवेदन प्रधानाध्यापकलाई पठाएपछि आन्तरिक समीक्षाको निर्णय आउन 28 दिन लाग्न सक्छ। यो समय तपाईंविरुद्ध दिइएको आदेश पछाडिका कारणहरू र तपाईंको निवेदनमा उपलब्ध गराइएका कारणहरू ध्यानपूर्वक मूल्याङ्कन गर्न प्रयोग गरिन्छ।

आन्तरिक समीक्षकले आदेशमा परिवर्तन गर्न, आदेश रद्द गर्न वा कुनै पनि आदेश नगर्न सक्नुहुन्छ। निर्णय लिएपछि, तपाईंलाई इमेल र/वा हुलाकको माध्यमद्वारा सूचित गरिने छ र तपाईंलाई निर्णय बुझ्नमा मद्दतका लागि तपाईंले आन्तरिक समीक्षा परिणामका कारणहरूको प्रतिलिपि प्राप्त गर्नु हुने छ।

तपाईं आन्तरिक समीक्षाको परिणामसँग असन्तुष्ट हुनुभयो भने, तपाईं भिक्टोरियन नागरिक तथा प्रशासनिक न्यायाधिकरण (Victorian Civil and Administrative Tribunal) मा निर्णय अपील गर्न सक्नुहुन्छ। तपाईं यसबारे थप जानकारी शिक्षा तथा प्रशिक्षण विभागको वेबसाइट [यहाँ](https://www.vic.gov.au/school-community-safety-orders) फेला पार्न सक्नुहुन्छ।

**मलाई अनुवादक/दोभाषे वा अन्य सहायता आवश्यक भएमा के गर्ने?**

तपाईंलाई अनुवादक, दोभाषे वा सहायक व्यक्ति आवश्यक भएमा, तपाईं विद्यालयको प्रधानाध्यापकलाई भन्न सक्नुहुन्छ र उहाँले तपाईंलाई सहायता प्राप्त गर्नमा मद्दत गर्न सक्नुहुन्छ।

तपाईंको बच्चा सरकारी विद्यालय जानुहुन्छ भने, तपाईं थप सहायताका लागि शिक्षा तथा प्रशिक्षण विभागको क्षेत्रीय कार्यालयमा सम्पर्क गर्न पनि सक्नुहुन्छ।

|  |  |
| --- | --- |
| North Eastern Victoria  फोन: 1300 333 231  इमेल: [nevr@education.vic.gov.au](mailto:nevr@education.vic.gov.au) | North Western Victoria  फोन: 1300 338 691  इमेल: [nwvr@education.vic.gov.au](mailto:nwvr@education.vic.gov.au) |
| South Eastern Victoria  फोन: 1300 338 738  इमेल: [sevr@education.vic.gov.au](mailto:sevr@education.vic.gov.au) | South Western Victoria  फोन: 1300 333 232  इमेल: [swvr@education.vic.gov.au](mailto:swvr@education.vic.gov.au) |

**मलाई थप जानकारी चाहिएमा के गर्ने?**

तपाईं थप जानकारीका लागि शिक्षा तथा प्रशिक्षण विभागको वेबसाइट [यहाँ](https://www.vic.gov.au/school-community-safety-orders) जान सक्नुहुन्छ।